L 58/1406
DA
Den Europæiske Unions Tidende
23.2.2023
COMMISSION PILOTPROJEKTER
KAPITEL PP 01 — FORSKNING OG INNOVATION (fortsat) PP 01 23
(fortsat)
PP 01 23 05
(fortsat) — indkredsning af eventuelle foranstaltninger på medlemsstatsplan, regionalt og lokalt plan til at sætte skub i erhvervsudviklingen og støtte SMV'er i at levere EU-rumbaserede løsninger for at skabe sikrere løsninger for EU's flåder (både fly og skibe) — prototypefremstilling af udstyr om bord, der anvender Galileo-signaler til at imødekomme de vigtigste behov, der endnu ikke er dækket af det eksisterende udstyr, med fokus på brugen af Galileos eftersøgnings- og redningstjenester.
Prototyper af udstyr, der udvikles inden for rammerne af dette pilotprojekt, bør baseres på eksisterende kommercielle standardkomponenter, når sådanne er tilgængelige — gennemførelse af flere demonstrationer for kommercielle luftfarttøjer og fiskerfartøjer.
Formålet er at påvise gennemførlighed og merværdi for sektoren ved at validere det operationelle koncept med deltagelse af luftfarts- og søfartsbrugere og kompetente myndigheder fra forskellige lande.
De luftfartøjer og skibe, der indgår i demonstrationen, skal som minimum være udstyret med en nødsender-prototype med kapacitet til fjernaktivering ved hjælp af Galileo-signaler og de specifikke meddelelser, der er kodet. — Bidrag til udkast til nye standarder, der definerer 1) de operationelle minimumskrav til 406 MHz eftersøgnings- og redningsnødsendere til kommercielle luftfartøjer (ELT-DT) og fiskerfartøjer (EPIRBS), således at de kan blive fjernaktiveret, og 2) de nødvendige test til at kontrollere, om resultaterne er i overensstemmelse med fremtidige lovgivningsinitiativer i Europa. — Deltagelse i eksisterende arbejdsgrupper, som beskæftiger sig med løsninger indenfor eftersøgnings- og redningsnødsendere, herunder forskellige offentlige/private platforme, og gennemførelse af interviews med centrale interessenter i branchen, såsom luftfartsoperatører, sammenslutninger af fiskefartøjer, shippingoperatører og relevante søfarts- og luftfartsmyndigheder inden for eftersøgning og redning — Konsolidering af brugerkrav og fastlæggelse af krav til udstyr (nødsendere).
Cospas-Sarsat, den internationale organisation for eftersøgning og redning, bidrager i gennemsnit til at redde ca. 2 000 personer i gennemsnit om året.
Det anvendte udstyr (406 MHz-nødsendere) omfatter grundlæggende obligatoriske funktioner til at sende advarselsmeddelelser til satellitter, som videresender oplysningerne til den jordbaserede infrastruktur.
Galileo bidrager allerede ved at stille sine satellitter til rådighed til videresendelse af meddelelser, nemlig den såkaldte forward link-tjeneste.
På den jordbaserede infrastruktur bestemmes placeringen af nødsendere, og eftersøgnings- og redningstjenesterne aktiveres.
Galileo stiller i øjeblikket en valgfri kapacitet til rådighed med det primære formål at tilvejebringe et modtagelsesbevis til den aktiverede nødsender, den såkaldte return link-tjeneste.
Muligheden for at have en kommunikationskanal fra Galileoinfrastrukturen til en hvilken som helst nødsender i verden vil muliggøre nye funktioner, og en af de mest relevante er muligheden for på afstand at aktivere en nødsender fra jordbaseret infrastruktur, hvis det er nødvendigt.
Der er gjort et indledende arbejde i den kommercielle luftfartssektor, som førte til med offentliggørelsen af en minimumsstandard for luftfartssystemernes performance (EUROCAE ED-277, der beskriver de operationelle procedurer, der skal indføres for at muliggøre denne udvikling.
Der er imidlertid endnu ikke indført nogen minimumsstandard for nødsenderes performance, som kan bruges til støtte for en fremtidig forordning.
Faktisk forklarer Den Europæiske Unions Luftfartssikkerhedsagentur (EASA), der stiller krav til sporing af luftfartøjer, at der er behov for yderligere udvikling af fjernaktiveringen af nødsendere.
Standarden for nødsendere til fly (EUROCAE ED-62B giver endnu ikke mulighed for fjernaktivering.